Rīkojuma projekts 24-TA-1577
Izdrukāts 29.07.2026. 21.56 - 1.0.VK Redakcija
Rīkojuma projekts 24-TA-1577
Izdrukāts 29.07.2026. 21.56 - 1.0.VK Redakcija
Ministru kabineta rīkojums Nr. 767
Rīgā 2024. gada 24. septembrī (prot. Nr. 39 10. §)
Par Liepājas valstspilsētas nekustamā īpašuma Klāva Ukstiņa ielā 30, Liepājā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Labklājības ministrijas valdījumā Liepājas valstspilsētas īpašumā esošo nekustamo īpašumu (nekustamā īpašuma kadastra Nr. 1700 036 0826) – zemes vienību (zemes vienības kadastra apzīmējums 1700 036 0826) 0,318 ha platībā – Klāva Ukstiņa ielā 30, Liepājā (turpmāk – nekustamais īpašums).
· 2. Labklājības ministrijai nekustamo īpašumu:
· 2.1. izmantot ģimeniskai videi pietuvināta sociālā pakalpojuma sniegšanas infrastruktūras izveidei;
· 2.2. nodot bez atlīdzības Liepājas valstspilsētai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Labklājības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Labklājības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku bez Liepājas valstspilsētas pašvaldības piekrišanas.

